Hosszú motorozás felfelé
2004-ben és 2007-ben
motoros túrát tettünk Charley Boorman barátommal.
Első utunkat Hosszú motorozásnak neveztük el.
Átszeltük Európát, Oroszországot, Mongóliát és Észak-Amerikát.
Vagy megoldod vagy vége a túrának.
Otthon nem adódnak ilyen problémák.
A második túra során Európán és Afrikán robogtunk át.
Sikerült!
Lelkem mélyén tudtam, hogy három Hosszú motorozásunk lesz.
De közbeszólt az élet.
Visszamentem dolgozni Amerikába,
és megszakadt a kapcsolatunk Charley-val.
Egy esemény rádöbbentett, mi az, ami igazán fontos.
Charley írt, hogy súlyos motorbalesetet szenvedett.
Eltört a lába, a medencecsontja és a bal csuklója.
Ekkor újra egymásra találtunk.
Elhatároztuk, hogy belevágunk egy újabb észbontó túrába.
A 21 000 km hosszú út során
az Argentína déli csücskében lévő tűzföldi Ushuaiából indulva,
Dél- és Közép-Amerikán, valamint Mexikón át
Los Angelesig akartunk eljutni.
Három hónap alatt.
Sok dolgunk van.
Össze kellett szednünk a régi csapatot.
Russ és Dave a sorozat producere és rendezője.
Ha ő kész, felőlem mehetünk.
Tizenkét éve várunk erre.
Klassz, hogy megint együtt a csapat.
Ewan and Charley bukóján lesz kamera és mikrofon,
így a csapat nélkül is tudnak felvételeket készíteni.
Csak a határátkelőkön találkozunk,
közben kettesben lesznek.
Áthajtunk a kegyetlen téli Patagónián,
a szélsőséges Atacama-sivatagon,
az irdatlan kiterjedésű bolíviai sómezőkön...
majd bepillantunk a veszélyeztetett közép-amerikai dzsungelek
és a kartellekre szakadt mexikói közösségek világába.
Mindennek tetejébe az egész utat
elektromos motorokkal akartuk megtenni.
- Ez gondot fog jelenteni. - Igen.
Mi lesz, ha nem tudjuk feltölteni a motort?
Kicsit aggaszt, hogy meg lehet-e valósítani.
Ez lesz a Hosszú motorozás felfelé.
KALIFORNIA
Sokat álmodoztam arról,
hogy Los Angelesből elmotorozok Dél-Amerika csücskébe, Tűzföldre.
Beszereztem mindent, megépítettem hozzá egy motort.
Lássuk, beindul-e az indítófolyadékkal!
Aztán rádöbbentem, hogy erre az útra
vele együtt kell mennem.
- Befújom, te meg beindítod. - Oké.
Hihetetlen élmény egy ilyen motoros túra.
Az ember vágyik a kalandra és a váratlan dolgokra.
Lángra kapott.
Le kellett volna venni.
Legalább sikerült beindítani.
Itt van ez a hatalmas amerikai kontinens, amit még nem jártunk be teljesen,
ez annyira izgalmas.
Baromira várom. Vonz az utazás.
Ó... nem nyitottam ki a benzincsapot.
- Szerinted az segítene? - Tutira.
Atyaég!
A legfontosabb kérdés az, hogy milyen motorral megyünk.
Nem haraptam rá azonnal az elektromos motor ötletére,
de rájöttem, hogy nem áll olyan távol tőlem.
Ez itt 12 napelemtábla.
Az általuk termelt áram ide van bevezetve.
Ez itt a központi elosztó.
A lakóautómban van légkondicionáló, tv, mosógép.
Sosem használtam fel több áramot, mint amennyit a napelemeim előállítanak.
Csodás érzés, amikor a lámpa
az összegyűjtött napenergiának köszönhetően világít.
Épp most alakíttatom át az öreg, 1954-es bogárhátúmat is elektromossá.
Egyértelműen ez a jövő.
Mindenkinek elektromos járműve lesz.
Tegyünk egy kis... napelemes próbát.
A telefonját tölti.
Érdekes ötlet az elektromos áramra való átállás.
Ewan és Charley napenergiát használ.
Az autók esetében, úgy tűnik, elég jól bevált,
de a motorok világában még van hová fejlődni.
Ez még izgalmasabbá teszi az utunkat.
Bumm, USB.
Kíváncsi vagyok rá, mekkora napelempanel kell
- egy motor feltöltéséhez. - Egy motoréhoz.
Ennél kicsit nagyobb.
Tölt.
Meg is van.
8 HÓNAPPAL AZ INDULÁS ELŐTT
Újra együtt. Sok minden történt 12 év alatt. Elszállt felettünk az idő.
David és Russ a filmesek.
RENDEZŐ - PRODUCER
Először is ki kell találni, mivel jár az, hogy elektromos motorral akarunk menni.
Nem akarok kötözködni, de az előző két túránkban az volt a különleges,
hogy akár két város vagy két település között is
foghattuk magunkat és letáborozhattunk estére.
Csak felvertük a sátrakat,
és másnap reggel mentünk tovább.
Ha éjszaka tölteni kellett volna a motort,
ezt nem tehettük volna meg.
Szerintem is az a legjobb, amikor azt teszed, amit akarsz,
amikor szabad vagy.
- Nem szeretném... - Ha ez megkötne minket.
- ...ezt feláldozni. - Érdemes kipróbálni.
Megmutathatjuk a fiataloknak, hogy lássák: "Ez a jövő.
- Így óvjuk a Földet." - Igen.
Nem akarok az elektromos motor ellen beszélni,
csak szeretném, ha végiggondolnánk, milyen problémák adódhatnak.
Én meg azt nem akarom, hogy ez az egész...
- Stresszeljen. - ...csak erről a missziózásról szóljon.
Beszéltünk a Hondával, a Yamahával, a Suzukival. Úgy tűnik, előttük járunk.
Ők még nem állnak készen rá. Az a helyzet...
Mondj jó hírt is!
Ez remek hír, mert kevés olyan vízválasztó dolog van
a motorozásban, amit még sose csináltak.
Ti lennétek az elsők, akik ekkora távot megtesznek elektromos motorral.
Közép-Amerika.
Elég izgalmas így a térképet nézve, nem?
- De. - Izgulok is.
Mi ketten a motorra koncentrálunk.
Hogy megtaláljuk, megépítsük.
Russ és Dave feladata lesz a logisztika.
Elsőként az útvonalat kell kitalálnunk.
Kimarad a Machu Picchu és Chile nagy része.
Mi ez itt? Hol fordulnál jobbra?
Ez itt a chilei jégmező.
- Jégmező? - Gleccserek.
- Motorral leszünk. Megőrültél? - Elment az eszed?
- Két keréken a jégmezőkön? - Ez itt a döbbenetes Atacama-sivatag.
- Mazatlán? - Erre...
- Meg kell tanulnunk spanyolul. - Van elég időnk, nem?
- Nem tudom. - Nyolc hónap.
- Mármint a tervezésre. - Nem az útra?
Az útra van annyi időnk, nem?
- Nem? Mi? - Nem nagy ügy.
Nyolc hónap? Elektromos motoron? Te őrült!
Vinnünk kell valami jó játékot.
Amivel elfoglaljuk magunkat, míg töltjük a motorokat.
- Nem tudom, mit. - Kártyát.
- Unót. - Vetkőzős pókert.
Azt. Az jó lesz.
Charley-val kipróbáltunk néhány elektromos nagymotort, hogy lássuk, mit bírnak.
Atyaég, milyen dögös. Idenézz!
Csak elfordítod a kulcsot és kész.
Oké. Csodás hangja van.
Vagy nem is. Mert nincs is hangja.
Belegondoltunk, milyen lesz.
Jó érzés azt mondani: "Menjünk!", és már indulni is.
Ráadásul egy baráttal.
Régóta nem motoroztunk együtt.
Nagyszerű dolog utazni, bejárni a világot.
Charley-val is újra egymásra találtunk.
Örömmel tölt el a motorozás.
Az pedig, hogy ha oldalra nézek, a legjobb barátom robog mellettem,
már évek óta nagyon hiányzott.
Charley? Milyen üzemmódban vagy? Eco?
Szexi üzemmódban.
Jó buli.
Sokkal jobb, mint amire számítottam.
- Klassz. - És beszélgetni is tudunk.
- Brutál jó. - Még a madárcsicsergést is hallom.
No meg...
Állati. Az az érdekes, hogy tényleg érezni az utat,
mert semmi sem rezeg, mintha nem is lenne igazi motorja.
Konkrétan érzed az utat a kerekek alatt.
És gyors, tényleg jó buli. Király.
Csá!
Az előző túráink óta egyfajta zen állapotba kerülök motorozás közben,
hisz annyi időt töltöttem a motoron,
hogy szinte transzba kerülök tőle, és ezt élvezem.
Ez nekem olyan, mint a meditáció.
Az elektromos motor
még jobban felerősítette bennem ezt az érzést.
Azt hiszem, ez lesz a helyes út.
Csúcs volt megint együtt motorozni.
- Tudom. Klassz, igaz? - Imádom.
- Kösz. - Igen.
Mindjárt megérkezünk a motorosbolthoz.
Michael barátom vezeti a boltot.
Ki akarom faggatni az elektromos járgányokról.
Főként a motorokról.
Mindenbe elektromos motort tesz.
Porschékat, Ferrarikat és egy halom Volkswagent alakít át.
- Hogy vagy? - Jó látni! Minden oké?
Ez ismerős.
Michael átalakítja az 1954-es bogárhátúmat elektromossá.
Klasszul néz ki. Elég trükkös, nem?
Egy kis Obi-Wan kulcstartót kaptam tőle.
Elég vad dologra készültök.
- Igen, tudom. - Világosíts fel minket!
Mert át kell kelnünk Dél- és Közép-Amerikán.
Mit csináljunk?
Amikor először elektromos motorra pattantunk...
EV WEST MOTOROSBOLT
...teljesen lemerítettük kint a sivatagban.
Bicegve toltuk vissza a mocikat a kamionhoz.
Azt hittem, még bírja az akkumulátora.
Hű, de pofás!
Gyönyörű, igaz?
Ez egy igazi mérnöki remekmű!
Az lesz ebben az egészben a nehéz,
hogy a legjobb motoroknak is mintegy 115 km a hatótávolsága.
Maximum 115 km-t tudnak megtenni egy töltéssel?
Igen.
Ez nem hangzik túl jól.
- Nem bizony. - Nem.
Azt mondja, 115 km.
- Elektromos motoron. - Igen.
Ilyen hatótávolság esetén, ha napi 250-300 km-t akarunk megtenni,
ahhoz naponta kétszer kell feltöltenünk az aksijukat.
- Ami ráadásul nem két perc lesz. - Hanem több óra.
És ha csak normál hálózatról tudjuk tölteni és nem gyorstöltőről,
akkor a nap 24 órája sem elég.
Gyerünk! Tárgyaljuk meg ezt a srácokkal! Itt vannak.
- Helló, srácok! - Minden oké?
- Hogy vagy? Jól nézel ki. - Hogy vagy, Russ?
Ezt az utat Dél-Amerika csücskéből Los Angelesig
elektromos motorral szeretnénk megtenni. Meg akarjuk próbálni.
De gyakorlatilag hiába minden,
esélytelen meghaladni ezt a 115 km-es hatótávolságot.
Ez kicsit... lehangoló.
Ti valami olyat akartok tenni,
amire azok, akik értenek ehhez, azt mondják, lehetetlen.
- Igen. - Így van?
Evel Knievel híres ugrását nem néztük, mert azt hittük, meg tudja csinálni.
Számomra az az igazi mutatvány, ha elektromos motorral mentek.
Arra azt mondom: "Atyaég, ezek belevágnak valamibe, amit lehetetlennek tartok."
Ez aztán a bátorítás! Köszi.
Csodás lenne megmutatni, hogy lehetséges.
De csak akkor, ha tényleg lehetséges. És mi napi 300 km-t akarunk megtenni.
Hogy csináljuk? Hogy tudnánk megcsinálni?
RÓMA OLASZORSZÁG
Eljöttünk Rómába, hogy megnézzük a Formula-E versenyt.
Kösz.
A Formula-E az elektromos versenyautók Forma-1 versenye.
Itt van velünk a világhírű színész, Ewan McGregor.
Mit gondol az elektromos autók versenyének fejlődéséről?
Az elektromos autóké a jövő.
Odavagyok az elektromos autókért és motorokért.
Sok mindenben jobbak. Csöndesek,
nincs rezgés, érezni lehet az utat.
Izgalmas. Biztos vagyok benne, hogy ez a jövő.
Hajrá!
Nem puszta szórakozásból jöttünk Rómába.
Tetszik a szélvédőm? Van vagy 4 cm.
- Helló! - Megjött!
- Hogy vagy? - És te? Örvendek.
VILÁGBAJNOK
Találkozni akartunk Max Biaggival,
a hatszoros MotoGP-világbajnokkal,
hogy kifaggassuk erről a technológiáról.
Van a Gilo céggel egy projektünk. Elektromos motorral kelünk útra.
A sebességrekord... Van fényképed a motorról?
- Hosszú tengelytávú? - Ez elképesztő.
Ebben az évben Max egy elektromos motorral próbálja megdönteni a sebességrekordot.
Ez új dolog lesz a számomra,
és bár konyítok valamit a sebességhez,
ez igazi kihívás lesz.
- Igen. - Nagy kihívás.
Hogy tudsz felkészülni erre? Egyszerűen csak...
Gőzöm sincs. Először csinálok ilyet. Nagyon izgatott vagyok.
Ekkor már úgy voltam vele, hogy tényleg elektromos motorral kell mennünk,
és hogy muszáj sikerülnie.
Ha elakadunk, hát elakadunk.
Túl izgalmas ahhoz, hogy visszalépjünk...
VIDEONAPLÓ
...és ne elektromos motorral menjünk.
Ahogy Charley bemászott a versenyautóba,
rádöbbentem, hogy nem csak az elektromos motor jelent majd problémát neki.
- A túl sok motoros baleset? - Bizony.
Hanem az egészsége is.
Próbálja meg betenni a lábát!
Aztán csússzon bele!
Charley újabb komoly motorbalesetet szenvedett,
amikor elkezdtük tervezni a túrát.
KÓRHÁZ
DÉL-AFRIKA 2018 OKTÓBER
- Hogy van Charley? - Alig kap levegőt.
Összeesett a tüdeje. Rossz a vérképe.
Átvitték az intenzívre. Duzzanat keletkezett az agyában,
és lehet, hogy bele kell fúrni a koponyájába, hogy csökkentsék a nyomást.
Vérrögök vannak a tüdejében,
és ha eljutnak az agyáig vagy a szívéig,
embóliát okozhatnak.
Lélegezzen! Így ni.
Vagyis meghalhat.
Megijedtünk, hogy elveszíthetjük
a borzalmas balesete miatt.
Mélyen megérintett és megértettem,
hogy ápolnunk kell az életünkben a fontos kapcsolatainkat.
Energiát kell áldoznunk rá, hogy életben tartsuk,
mert ha elhanyagoljuk,
akkor igazán értékes dolgot veszítünk el.
Ezután közelebb kerültem hozzá. Gyakrabban kerestem őt,
és ápoltam a kapcsolatunkat a rehab után.
Most szálltam ki a kerekesszékből.
Mások ilyenkor újra futni akarnak vagy ilyesmi,
én a motorra akartam visszaülni.
Motorozni élmény. Ő már csak ilyen.
Neki ez az élete.
Jó. Most pedig a baleset óta először végre újra motorra ülhetek.
Szerinte az emberek ilyenkor megrekednek
és azon töprengenek, mit lehetett vagy kellett volna másképp csinálniuk,
de ő nem erre koncentrált,
visszatért a régi kerékvágásba, előre nézett, nem hátra.
Charley elég inspiráló tud lenni, nem?
Elég frankó, mi? Ó, Istenem!
Rollerrel megyek.
GENF SVÁJC
Nekem dolgom van Los Angelesben,
de Charley-t meghívták Genfbe egy elektromos motor tesztvezetésére.
Méghozzá egy elektromos Harley-Davidsonról volt szó.
Egy kis tesztpálya felé tartunk, hogy kipróbáljam az elektromos motort.
Ami egyelőre egyetlen darab, úgyhogy ha lehet, ne törd össze!
Ne mondj ilyet!
Ez egy városi mintadarab,
de úgy gondolják, átalakítható túramotorrá.
- Itt is vagyunk. - Atyaég! Nézzenek oda! Ó!
- A mindenit! - Itt is van.
Jézusom! Nem gondoltam, hogy így fogok örülni. Teljesen lázba hozott.
Ezen a motoron a Harley-Davidson gyár dolgozóin kívül
még soha senki sem ült.
Ez aztán pofás.
Előjött a szokásossal:
"Ez az egy van belőle a világon, úgyhogy ne törd össze!"
Jaj, ne! Micsoda nyomás!
Ewan, bárcsak itt lennél!
- Oké. Indulás! - Jó motorozást!
Elképesztően erőteljes motor,
és a maximumra kapcsolt, sima felületű kerékkel.
Hideg, sima felületű kerékkel.
Kicsit aggódva figyelem.
Hú, ez csúszik!
Elvesztette az irányítást a hátulja felett. Most már ideges vagyok.
A hátsó kerék csúszik.
Mit gondolsz, Charley? Át tudnál kelni vele az Andokon?
Nagyszerű járgány. Tényleg. Elképesztő.
Gondolom, érdekes lenne, ha a mérnökeinkkel közösen tesztelnétek
és együtt kidolgoznánk a megfelelő változatot.
Újabb kaland, nem igaz?
Bevallom, sosem gondoltam,
hogy ők készítenek elektromos motort.
Volt pár Harley-m az évek során,
és kíváncsi vagyok, át tudják-e alakítani túramotorrá
az indulásig.
ANGLIA
METRÓMEGÁLLÓ
Itt vagyunk!
Londonba jöttem,
hogy kidolgozzuk a túra pontos menetrendjét.
Helló, fiúk! Hogy vagytok?
- Remekül. - Helló!
- Klassz. - Hogy vagy?
- Hogy ment? - Jól nézel ki.
Jól. Meleg van.
- Milyen volt? - Őrült forgalom van ma.
- Nos, fiúk, ez az. - Ezt nézd!
Szóval ez az. Erről küldtél fotót.
Ez itt a 25-ös.
- A mienk 35-ös. - Ez az.
Jóval kisebb, mint ez.
- Ez az öné? - Nem.
Az új, londoni főhadiszállásunk.
Konkrétan tegnap vettük át a kulcsokat.
- Így jó. - Húzd hátra!
Ez az a sok kacat, ami nem fért be az irodádba?
Mi van, Charles? Talán nem ebédeltél?
Mennyi szék. Gyerünk, lássunk neki!
Vigyázzatok a falra! Össze-vissza karcoljátok.
Már most búcsút mondhatunk a kauciónak.
Éppen... Tartsd velem a lépést!
Mert különben...
...rád fogok esni.
Sajnos korábban eltörtem egy-két csontom, így ők cipekednek.
- Ezt nem bírom el egyedül. - Oké.
- Várj csak! - Ez kicsusszant.
Ez baromi nehéz. Hogy fogjuk felcipelni?
Döntsétek meg!
Így nem fér be. Emeld meg!
- Mit mondott? - Több erőfeszítést!
Te irányítasz, úgyhogy ha nem tudjuk felvinni, a te hibád lesz.
- Kicsit bonyolult lesz. - Azon az oldalon is, Russell.
Fordítsuk el?
- Nem. - Nos...
Beragadtunk.
Fel kell állítani. Úgy, mint az előbb.
- Szerintem... egészen a plafonig. - Itt nem fog átférni.
Balra, a fejed fölött. Ott a plafon.
A lábai lejönnek. Itt vannak a csavarok. Várj!
Nem hozod vissza?
Tartsd!
Oké, egy, két, há' és told!
Sikerült befodítani. Jaj, várjatok! És én hova menjek?
Sikerült!
- Szép volt, pajtás! Felhoztuk. - Ez az, haver. Nem is rossz.
Ezzel megvolnánk.
Azt hiszem, kezd valóságshow-hangulata lenni.
Elrendezem a cuccainkat.
Hál' Istennek, van kaviáros kanalunk.
Mihez kezdtünk volna nélküle?
"Fiúk, hol van a kaviáros kanál?"
Szép volt, pajtás.
- Oké, haver. - Kösz, pajti.
Elég profi lett.
A profi lehet, hogy kicsit túlzás.
Szívesen vállalunk bármilyen dekorációt, "csináld magad" műsort,
lakásfelújítást és egyebeket.
Csak legyen kéznél pár térkép.
Na igen...
A hagyományos pánamerikai főút Alaszkát köti össze Tűzfölddel.
Az északi részét nagyjából bejártuk a Hosszú motorozásban.
Az az új terv, hogy Dél-Amerika csücskéből indulunk el
szeptember 1-jén,
és úgy akarunk megérkezni Los Angelesbe,
hogy a karácsonyt a családjainkkal tölthessük.
Itt Cusco lesz a célpont.
SZERVEZŐ
Sok látnivaló van arrafelé. Itt van a Machu Picchu.
Tényleg.
Itt van a Machu Picchu.
Biztos kíváncsiak vagytok a sómezőkre.
A sós tavakra. Naná!
Ezt a tavat úgy hívják, hogy Lago de Poopó.
Negyvennyolc éve keletkezett. Nevetnem kell, olyan vicces a neve.
Ezen a túrán csökkenteni akarjuk az ökológiai lábnyomunkat.
Kicsit körülnézünk errefelé.
Peruban, a Cool Earth háza táján.
A széndioxid-kibocsátás csökkentésénél többet akarunk tenni.
Az esőerdők védelme nagyon fontos az éghajlatváltozás és a föld miatt.
Ezért meg akarjuk ismerni
az amazóniai esőerdőben működő projektet.
Napi 250 km-t fogunk megtenni. Nagyon hosszú lesz az út.
Lesz időnk rá, hogy lyukat beszéljünk egymás hasába, de...
Nem lesz ennyi témám.
Nagyszerű. Fantasztikus túra lesz. És változatos.
Hegyek és sivatag, és egy hosszúra nyúló tengerparti buli itt végig,
végestelen-végig.
Patagónia óriási, egymillió km2-es területén Chile és Argentína osztozik.
Érdeklődtünk az Argentin Nagykövetségen töltőpontok után.
- Ez egy nagyon híres út. A 40-es. - Igen.
- Mert ezt... - Ezt itt?
Gleccserek, tavak határolják, nagyon érdekes.
Ez a rész itt majdnem olyan, mint ez, igaz?
- Igen. - Igen.
Akkor ha itt megyünk végig, nem veszítünk semmit.
- Így van. - Jó.
Még valami. Minthogy elektromos motorokkal mentek...
Mi lesz a töltéssel?
Azt hiszem, innen fölfelé nincs lehetőség...
Ez itt problémás lesz.
Ha veszed mindazt, amit az elektromos motorok használata jelent,
és ránézel a térképre, ráeszmélsz, hogy ez nehéz lesz.
TAVAK - VONAT - BÁLNÁK
Engem csak a hatalmas, kietlen pusztaságok idegesítenek.
Mihez kezdünk ott?
Ennek a 21 000 km-es motoros túrának a megvalósításához
és a filmezéséhez egy egész csapatnyi emberre lesz szükség.
Egy-egy ilyen tároló tartalmazza az egynapi memóriakártyákat.
SZERVEZŐ
Túl messze vannak a városok egymástól...
SZERVEZŐ
...a töltéshez.
A Hosszú motorozás és a Hosszú motorozás lefelé is Londonból indult.
A legnagyobb nehézség,
amit talán nem is gondoltunk végig alaposan,
hogy mindent el kell szállítani hajón Dél-Amerika csücskébe.
És onnan indulunk.
Az előző túrákon benzines járműveink voltak.
Volt kemping-, filmfelvevő- és orvosi felszerelésünk.
És most mindennek meg kell találnunk az elektromos változatát.
Michiganbe tartunk, Plymouthba, a Rivian autógyárba.
A Rivian gyártja a legelképesztőbb,
teljes egészében elektromos árammal működő haszongépjárműveket.
Viszont a gond az,
hogy 2020-ig nem akarnak kilépni a piacra, és még csak 2019-et írunk.
Meg akarjuk vitatni velük, mi az, ami lehetséges,
és mi az, ami nem.
Aztán mint mindig, bizonyára a lehetetlent fogjuk választani.
Ez egy régi Mitsubishi gyár,
aminek most zajlik az átalakítása. 240 000 négyzetméteres.
Így nézett ki régen.
Ez a jelenlegi, megvalósítandó minta.
Így fog kinézni az egész gyár.
Elég látványos a különbség, igaz?
Bár még kilenc hónap van hátra a tömeggyártásig,
a Rivian felajánlotta, hogy készít nekünk két vadiúj mintadzsipet.
A kocsik, amiket megépítenek nekünk,
jelenleg még csak agyagból léteznek.
Még ki kell alakítaniuk a terepbiztos változatát.
Működnie kell hóban, hegyen, sivatagban, sziklás vidéken, esőerdőben, sárban.
Vagyis mindenféle domborzati felületen.
- Alkalmas rá? - Tökéletesen.
Igen. Ezzel nincs gond.
- Nincs? Oké. - Igen.
A viccet félretéve, minden kereket szoftver irányít.
Bármelyik kereket bármilyen sebességgel és forgatónyomatékkal tudjuk forgatni.
Vagyis ha Dave beragad a homokba...
- Bekapcsoljuk a másik kereket. - ...és kijutunk.
Ebben az esetben
gyakorlatilag előrehozzuk egy reprezentatív darab legyártását.
Hamarabb elkészítjük, mint akartuk.
Ezt nem tudtam.
Elképesztő, hogy önök ennyire hisznek abban,
amit célul tűztünk ki magunk elé.
Köszönjük és hihetetlenül nagyra értékeljük.
Ez lesz az első túra elektromos járművel Dél-Amerika csücskéből Los Angelesig.
- Igen. - Az első.
Ezért mindenképpen ki kell építeni hozzá a szükséges infrastruktúrát.
Mivel jelenleg alig van töltőpont
azokban az országokban, amerre megyünk,
a Rivian gyár 150 gyorstöltő állomást telepít az utunk mentén,
ami autó és motor töltésére egyaránt alkalmas.
Hónapokkal előtte kiépítjük
a töltőállomás-hálózatot.
Nagyon izgatott vagyok. Azt hittem, rengeteg probléma áll még előttünk.
És a Rivian megtalálta a megoldást
még a motorral kapcsolatos problémáinkra is.
10 HÉTTEL AZ INDULÁS ELŐTT
Most fogjuk megkapni a motorjainkat.
Átalakították a városi mintadarabot,
és bízunk benne, hogy jó lesz túramotornak.
- Mit hoznak? - A kuplungot.
Mi van az utánfutóban?
Szia, Mark! Hogy vagy? Ewan. Örvendek.
Vagy az elektromos Harley lesz benne, vagy semmi.
Ideges vagy?
- Csak izgulok. - Izgulsz?
Igen.
- Nos, lássuk! - Hajrá!
Lehull a lepel.
- Hűha! Atyaég! - Gyönyörű. Nagyon baba.
Olyan, mint ahogy megbeszéltük, igaz?
Igen. Csak én már el is felejtettem.
- Én figyeltem. - Le vagyok nyűgözve.
Főként a teljesítményére fókuszáltunk.
A bukócsövet meg a műanyag dolgokat levesszük a tesztvezetéshez.
Azok majd alumíniumból lesznek.
Már most olyan, mint egy túramotor.
Pazar. Csodás munkát végeztetek.
- Nagyon dögös. - Szép munka.
A csapatunk tényleg élvezte a melót,
fogtuk ezt meg hat srácot, bedugtuk őket egy sarokba, mondván:
"Csináljunk egy ilyen mocit, csináljunk valami izgit!"
Tényleg mindannyian élveztük a munkát.
Ez az, amit ma az üzletekben lehet kapni, igaz?
Ez az.
Micsoda különbség.
Teljesen más a kialakítása.
- Jó, mi? - Sokkal magasabb.
Pont jó a magassága.
Tökéletesek a méretei. Akár egész nap kibírnád rajta.
- Bizony. - Igen.
Ha tényleg kibír 150 km-t,
szívesen felpattannánk rá és irány a látóhatár.
Oké.
Milyen az ülés?
Kényelmes. A vezetési pozíciója is jó.
A lábtartó kicsit hátrébb is nyúlhatna.
Jól be lehet venni vele a kanyart. Király.
Jól mutatsz rajta, Ewan.
Csodás. Tetszik ez a moci.
Ma este felvarratok egy Harley tetkót.
Oké.
- Hány km-t tettünk meg? - Száztizenhetet.
Száztizenhét km-t? És még 40%-on van az akkumulátora.
- Akkor jóval többet bír 160 km-nél. - Igen.
Csodás!
Én kezdetektől fogva mondtam, hogy elektromos motorral kell mennünk.
- Nem ezt mondtam? - Emlékszem.
Igen.
Ez az első töltőállomás az életemben. Igen.
Úgy meghatódtam.
Úgy néz ki, mint egy túramotor. Kár, hogy csak mintadarab.
A Harley-nak tíz hete van két tökéletes terepmotor megépítésére,
amik kibírják a 21 000 km-es túrát.
Szép feladat.
ANGLIA
Visszamegyünk a londoni főhadiszállásunkra
a maradék felszerelésért, hogy teljesen felkészüljünk a túrára.
Ez új technikai anyagból készült.
Értem.
Felpróbáltam rá a farmert. Olyan, mint a selyem.
Amikor leszállsz a motorról,
meg sem érzed, hogy van rajtad védőfelszerelés.
Ez tetszik.
Tényleg menő.
Van egy régi barátunk, akit nem tudnánk nélkülözni.
Íme.
Egészen az utolsó pillanatig minden zűrzavaros.
De a tapasztalat azt mutatja, hogy a túrán valahogy minden a helyére kerül.
Claudio újra közöttünk van!
Dél-Amerikába készülünk,
és sem Charley, sem én nem beszélünk spanyolul.
A következő játék során nem beszélek angolul...
SPANYOLTANÁR
...spanyolul kommunikálunk.
- Hola! - Hola!
Diszlexiás vagyok. Utálom ezt a játékot.
Muy bien.
Sok sikert, Charley!
Yo soy actor. Ah, presenta...
Presentador.
A nadrág.
Pantalone.
Pantalón.
Szék.
- Silla. - Silla.
La.
Sosem tudod.
- Sosem tudod.
- Ha nem tudod... - Tegyél egy "as"-t a végére!
Ez volt az első tanóra életem 52 éve alatt, amit élveztem.
A Rivian gyárba tartunk.
Megnézzük, hogy állnak az elektromos terepjárók gyártásával,
valamint megkérdezzük, meddig építették ki a töltőállomásokat.
Nagyjából készen kell lenniük.
Mivel a tesztelésre és a forgalmi megszerzéséhez is kell idő,
az első kocsinak két hét múlva működőképesnek kell lennie.
Ez az.
RUSS AUTÓJA
Hűha! Hisz ez még csak a karosszéria, srácok.
Mi az a 002?
Szerinted ez időben el fog készülni?
Igen, majd több embert osztok be rá.
Bírom az optimizmusodat.
Ez... kész lesz két hét múlva.
- Jól van. - Nos...
- Megnézhetjük a 001-est? - Igen, nézzük meg!
És íme, hölgyeim és uraim, Dave kocsija.
A 001-es.
DAVID AUTÓJA
A legeslegelső Rivian terepjáró.
Ezzel még rengeteg munka van.
Azt hittem, sokkal jobban állnak. Ez még messze van a késztől.
Még hiányzik belőle az összes elektronika,
és már csak két hét van hátra. Elég sok még a teendő.
Micsoda feladat két vadiúj kocsit megépíteni,
ráadásul vadiúj technológiával.
Ez a leggyorsabban haladó munkájuk,
és büszkék rá.
Mi a helyzet a töltőpontokkal?
Ez hatalmas munka.
Megkezdtük a helyszínek kiválasztását és a kiépítést.
Míg mi itt beszélgetünk, a töltők már Dél-Amerika felé tartanak a hajókon,
és jövő hét elején kezdetét veszi a telepítésük.
Mert ez rendkívül fontos a számunkra.
Ha 19 000 km-en át töltő nélkül maradunk,
nem jutunk el Los Angelesbe. Ez ilyen egyszerű.
ANGLIA
2 HÉTTEL AZ INDULÁS ELŐTT
Igen, szóval egy-egy. Oké.
A csapat egyik fele Amerikában van, a másik Angliában.
Itt zajlanak a szervezéssel kapcsolatos munkák,
és odaát készülnek a kocsik és a motorok.
Dave, láttad a havas fényképeket a 40-es útról?
Elég csúnyán néz ki.
HELYI SZERVEZŐ A VONALBAN
1994 óta nem volt ilyen kemény tél errefelé.
A lehető legrosszabbra kell felkészülnünk a következőkben.
Gyakorlatilag Michigan és Ohio határán vagyok.
Ezen a gyakorlópályán
fogják tesztelni először a Rivian autóját.
Ott jönnek! Hahó! Ezt nézd!
Mondtam, hogy elkészülnek, nem?
Hé, Russell, mindjárt láthatod a 001-est itt körözni a dzsip mögött!
Azta! Remélhetőleg ez az, amit az Andokban nem fogunk látni.
Na ja...
Vontatással is fel lehet tölteni. Ezt próbálják ki most,
tesztelik a kapacitását.
Egy órán át vontatják.
Arra számítanak, hogy ezalatt félig feltöltődik az aksija.
- Kezdjük az elején! Ő itt Lindsey. - Helló!
Milyen az autó?
Fantasztikus. Csak rád vár.
Elkészült. Tökéletesen működik.
Izgalmas, nem?
Őrült izgalmas. Méltó lezárása a pénteki napomnak.
Akkor irány Dél-Amerika!
Kijelenthetjük, hogy valójában kezdetét vette az utazásunk?
- Jó lett. - Kösz.
Atyaég, király lett a körmöd.
A legkisebb lányommal festettük ki,
és szerinte ez a szín megy a motoromhoz.
Ez lenne a kabalakörmöm a túrán,
de nem biztos, hogy ilyen kék körömmel akarok motorozni.
Azt mondtam a nyolcéves Anouknak: "Most mi legyen?
Ha lemosom, az balszerencsét hoz."
Mire ő: "Úgyis hideg lesz, nem?" Mondom: "Igen."
Erre ő: "Te kis buta, hisz akkor bakancsban leszel,
- és senki nem fogja látni." - Milyen igaz.
Egyébként hogy vagy?
Nemrég jöttem vissza.
Mindenkitől elbúcsúztam.
Egész nap ezen gyötrődöm.
Tudom. Fura, itt egyedül.
- Igen. - Olyan,
mintha hirtelen magadra maradnál.
Igen.
Kicsit magam alatt vagyok.
Tudod, próbálsz erős lenni a kölykök előtt, de...
Tudom. Nehéz, mi?
Lássuk, mi a helyzet Ushuaiában!
Arrafelé ma havazik.
Mínusz 16 fok körül lehet.
Egy darabig nem fogják látni a körmömet.
Péntek kivételével minden napra havazást mondanak.
Eljöttünk Milwaukee-ba megnézni a motorjainkat.
Most látjuk őket először.
Láttuk már a modelljeiket és a mintadarabot ki is próbáltuk,
de ezek már konkrétan a mi motorjaink lesznek.
Úristen!
Mindjárt meglátjátok a motorokat.
Azta!
Tyűha, srácok!
Új felfüggesztést alakítottatok ki hátul.
Újraterveztük az egész hátulját.
- Igazi túramotor. - Igen.
Egész héten a felfüggesztést hangoltuk,
hogy passzoljon az új arculathoz.
Elképesztő.
Elég pofás lett a végeredmény.
Király, mi?
Ezt is megerősítettétek.
- És kijjebb is hoztuk. - Aha.
Új tartóelemekkel láttuk el, hogy jobban védjen.
Ez fantasztikus.
Alulra felszereltünk egy védőlemezt,
ami megóvja a legfontosabb alkatrészeit
a motornak.
Ti aztán mindent beleadtatok. Elképesztő.
Hálásan köszönjük ezt a hihetetlen sok munkát.
Tényleg odafigyeltetek... rám.
- Látom. Itt egy kicsit. - Igen.
- Frissen van festve. - Muszáj most kipróbálni.
Menjünk!
Tudom, hogy imádják a motorokat. Ez a lényeg,
de azért először ki is kell próbálniuk.
Egek!
Ez csodás.
Nagyon finom járgány.
Káprázatos. Veszettül jó.
A bukkanókon is tökéletesen megy.
Önbizalom-erősítő.
Frenetikus.
Odavagyok érte.
Úristen, Charley!
- Ez egyszerűen... hihetetlen. - Atyaég!
Egyszerűen tökéletes.
Micsoda szerencse!
Atyaég! Imádom ezt a motort! Beleszerettem.
Ez igen, fiúk.
Ennyi. Zseniális.
Nagyon megkönnyebbültem. Minden porcikája tökéletes.
Már csak el kell juttatni Dél-Amerikába és elindulni.
Nekünk itt a Harley-nál
nagyon sok a munkánk.
Úgyhogy ezen mindenki a szabadidejében dolgozott.
Esténként. Nem vettek el időt a mindennapi munkájukból emiatt.
- Semmit. - Ezt sosem kértem volna.
Így volt. Ezt igazából túlórában csinálták.
- Igen. - A mindenit!
Szeretik csinálni. Ez a hobbink.
- Köszönjük. - Nincs mit.
Igazán hálásak vagyunk.
Atyaég!
A terep nem fog gondot okozni.
A kérdés az, meg lehet-e tenni velük 100 napon át napi 250-300 km-t.
Már csak a védőrács hiányzik,
de legkésőbb csütörtökre az is meglesz.
Mire megérkeztek Argentínába, rajta lesz.
Legközelebb Dél-Amerikában látjuk őket?
Igen.
- Lent. - A csücskében.
Igen.
- Igen. - Azta!
- A hóban. - Te jó ég!
Charley és én Los Angelesből, a motorok és a kocsik Detroitból,
a filmesek pedig Londonból indulnak.
Mindenki ott akar lenni az indulásnál,
hiszen ez lesz a Hosszú motorozás felfelé.
Ez az első siker. Minden és mindenki ideért.
Jézusom!
A Hosszú motorozás felfelé hóviharban indul.
Csodás látvány tárult a szemünk elé.
Mindenütt hegyek és hófödte hegycsúcsok.
Úristen, de hideg lehet odakint.
Aztán befordul a gép, és feltűnik Ushuaia.
Kíváncsi vagyok, hogy indulunk el ilyen időben?
A feliratot fordította: Dobosiné Rizmayer Rita